wannaphong/clean_thaiwikipedia huggingface dataset:
# แม่พระรับสารแห่งเชสเตลโล
แม่พระรับสารแห่งเชสเตลโล  เป็นจิตรกรรมแผงที่เขียนโดยซันโดร บอตตีเชลลีWeb Gallery of Art: Sandro Botticelli จิตรกรยุคฟื้นฟูศิลปวิทยาคนสำคัญชาวอิตาลีที่ปัจจุบันตั้งแสดงอยู่ที่หอศิลป์อุฟฟีซีที่เมืองฟลอเรนซ์ในประเทศอิตาลี  ภาพ “แม่พระรับสารแห่งเชสเตลโล” เขียนราวระหว่างปี ค.ศ. 1489 ถึง ค.ศ. 1490

ภาพนี้เป็นงานจ้างของคอนแวนต์เชสเตลโลในฟลอเรนซ์ (ปัจจุบันคือโบสถ์ซันตามาเรียมัดดาเลนาแห่งปัซซี (Santa Maria Maddalena de'Pazzi)) 

บอตตีเชลลีสามารถใช้ทัศนมิติในการมองลึกเข้าไปในโครงสร้างของห้องข้ามพื้นกระเบื้องตามแนวเส้นที่แคบลง ออกไปยังภูมิทัศน์ภายนอก ท่าทางที่อ่อนไหวอย่างมีชีวิตจิตใจของทั้งพระแม่มารีย์ขัดกับช่องไดนามิค (spatial dynamics) ที่ดึงสายตาไปยังฉากหลัง ลักษณะสามเหลี่ยมเริ่มจากชายเสื้อของทูตสวรรค์กาเบรียลต่อไปยังมือที่ยกขึ้น ขึ้นไปยังพระหัตถ์ของพระแม่มารีย์ที่ยกขึ้นขวางพระอุระ เครื่องทรงของทูตสวรรค์ที่จีบพับเป็นลอนใหญ่ทำให้มีความรู้สึกว่าเหมือนจะเพิ่งบินลงมา ทูตสวรรค์เกเบรียลคุกเข่าต่อหน้าพระแม่มารีย์เผยอปากพร้อมที่จะแจ้งสารที่เขียนเป็นภาษาละตินที่เขียนไว้บนกรอบเดิมว่า “พระจิตเจ้าจะเสด็จลงมาเหนือท่านและพระอานุภาพของพระผู้สูงสุดจะแผ่เงาปกคลุมท่าน”ลูกา 1:35 (ลูกา 1:35)
# ฮารูกะ (รถไฟ)
รถด่วนพิเศษท่าอากาศยานขบวนฮารูกะ  เป็นขบวนรถไฟด่วนพิเศษที่วิ่งจากสถานีไมบะระ ผ่านเกียวโต ไปยังท่าอากาศยานนานาชาติคันไซในโอซากะ ดำเนินงานโดยบริษัทรถไฟญี่ปุ่นตะวันตก (JR ตะวันตก)

แต่ละวันมีรถไฟขบวนฮารูกะให้บริการ 60 ขบวน กำกับด้วยหมายเลข 1 ถึง 60 ขบวนหมายเลขเลขคี่จะวิ่งไปทางทิศใต้ (ไปยังท่าอากาศยาน) และขบวนหมายเลขเลขคู่จะวิ่งไปทางทิศเหนือ (ออกจากท่าอากาศยาน) ขบวนที่ไปยังเกียวโตจะออกจากสถานีท่าอากาศยานคันไซระหว่างเวลา 6:34 ถึง 22:16 และขบวนจากเคียวโตะจะเข้าเทียบที่ท่าอากาศยานระหว่างเวลา 7:11 ถึง 21:37 (ในวันหยุดสุดสัปดาห์จะเปลี่ยนแปลงเล็กน้อย) ให้บริการทุกครึ่งชั่วโมงในเวลากลางวันและหัวค่ำ โดยปกติแล้วใช้เวลาเดินทางระหว่างสถานีเคียวโตะและท่าอากาศยาน 75 นาทีสำหรับขบวนวิ่งลงใต้ และ 73 นาทีสำหรับขบวนวิ่งขึ้นเหนือ

 สถานีที่จอด 
รถไฟขบวนฮารูกะให้บริการระหว่างสถานีรถไฟเกียวโต ถึง สถานีท่าอากาศยานคันไซ โดยจอดที่สถานีชินโอซากะและสถานีรถไฟเท็นโนจิในเมืองโอซากะ แต่บางขบวนอาจจอดที่สถานีอื่นด้วยJTB Timetable, March 2009 issue

ขบวนฮารูกะจะวิ่งผ่าน Umeda Freight Line ซึ่งเลี่ยงสถานีโอซากะ ในช่วงที่เปลี่ยนรางระหว่าง สายหลักโทไกโด และ สายวงกลมโอซากะ ดังนั้นจึงไม่จอดที่สถานีโอซากะ

สายสถานีขบวนที่จอดเปลี่ยนสายขาล่องไปสนามบินขาขึ้นจากสนามบินโทไกโด(สายบิวาโกะ)9, 1350, 54โทไกโดชิงกันเซ็ง, สายหลักโทไกโด, สายหลักโฮกูริกุ,ทางรถไฟสายโอมิ9, 1350, 54ทางรถไฟสายโอมิ9, 1350, 54ทางรถไฟสายโอมิ9, 1350, 549, 1350, 543, 9, 1350, 54สายคุซัทสึ3, 9, 1350, 54ทางรถไฟเคฮัง สายอิชิยามะ ซากาโมโตะ3, 9, 1350, 543, 9, 1350, 54สายโคะเซ, ทางรถไฟเคฮัง สายเคชิง, สายโทไซallโทไกโดชิงกันเซ็ง, Sanin Main Line, สายนะระ, รถไฟคินเท็ตสึ สายเกียวโต, สายคะระซุมะโทไกโด(JR สายเกียวโต)allโทไกโดชิงกันเซ็ง, ซันโย ชิงกันเซ็ง, สายมิโดซุจิโทไคโด(สายสาขาขนส่งสินค้า)all but 1–11all but 2–6JR สายยูเมะซากิ,ทางรถไฟฮันชิง สายนัมบะวงกลมโอซากะallสายหลักคันไซ (สายยะมะโทะจิ), สายมิโดซุจิ, สายทะนิมะจิ, รถไฟคินเท็ตสึ สายมินามิ-โอซากะฮันวะ45–592–645–592–6ท่าอากาศยานคันไซall

 ขบวนรถไฟ 
ขบวนฮารูกะใช้ขบวนรถแบบ 281 series EMUs formed in 6- or 9-car formations แต่ละ formation มีหนึ่ง Green car"ＪＲ新幹線＆特急列車ファイル" (JR Shinkansen & Limited Express Train File), published 2008 by Kōtsū Shimbun

 ค่าโดยสาร 
สถานีGreen carReserved seatNon-reserved seatเคียวโตะ¥4,220¥3,490¥2,980ชิน-โอซะกะ¥3,710¥2,980¥2,470
# ภาพเหมือนของชายหนุ่ม (บอตติเชลลี-พิตติ)
ภาพเหมือนของชายหนุ่ม  เป็นจิตรกรรมแผงที่เขียนโดยซานโดร บอตติเชลลีWeb Gallery of Art: Sandro Botticelliจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่วังพิตติที่เมืองฟลอเรนซ์ในประเทศอิตาลี  

ภาพ “ภาพเหมือนของชายหนุ่ม” ที่เขียนโดยซานโดร บอตติเชลลีราวระหว่างปี ค.ศ. 1470  ถึงปี ค.ศ. 1475 เป็นภาพที่เดิมมีการถกเถียงกันว่าผู้ใดเป็นผู้เขียนอยู่เป็นเวลานานจนในที่สุดจึงตกลงกันว่าเป็นงานเขียนของบอตติเชลลี ซึ่งเป็นภาพเหมือนภาพแรกของท่าสามส่วนสี่ของศิลปะตะวันตก
# เจดีย์พระธาตุผาแดง
เจดีย์พระธาตุผาแดง  ตั้งอยู่ในพื้นที่ ตำบลพระธาตุผาแดง อำเภอแม่สอด จังหวัดตาก 

 ประวัติ   
เจดีย์พระธาตุผาแดง เดิมตั้งอยู่บนยอดดอยผาแดง ในพื้นที่ตำบลแม่ตาว (หรือตำบลพระธาตุผาแดงในปัจจุบัน) องค์เจดีย์มีฐานทรงสี่เหลี่ยม ศิลปะแบบพม่า ขนาดความกว้างของฐาน ๕.๒๕ เมตร สร้างเมื่อปีพุทธศักราช ๒๔๗๓-๒๔๗๖ นำโดยพระอธิการคำตัน อภิชโย หรือพระครูอภิชัย อดีตเจ้าอาวาสวัดดอนมูล และเจ้าคณะตำบลแม่ตาว ร่วมกับคณะศรัทธาชาวบ้านค้างภิบาล หลังจากสร้างเสร็จแล้วคณะศรัทธาชาวบ้านค้างภิบาล และหมู่บ้านใกล้เคียงได้ขึ้นไปมนัสการกราบไหว้และบำเพ็ญกุศล ในทุก ๆ วันขึ้น ๑๓,๑๔,๑๕ ค่ำ เดือน ๓ ซึ่งเป็นเทศกาลวันมาฆบูชา 

 การเคลื่อนย้าย 
เนื่องจากที่ประดิษฐานเจดีย์พระธาตุผาแดง ตั้งอยู่ติดกับเขตประทานบัตรเหมืองแร่สังกะสี ของบริษัท ผาแดงอินดัสทรี จำกัด (มหาชน) หากทำเหมืองไประยะหนึ่ง จะทำให้ทางขึ้นสูงขึ้นยากแก่การขึ้นไปนมัสการ จึงได้มีการเจรจา ระหว่างบริษัท ผาแดงฯ กับพระครูปิยคุณวัตร เจ้าอาวาสวัดดอนมูล, คณะกรรมการหมู่บ้าน และคณะศรัทธาชาวบ้านค้างภิบาลหลายครั้ง จนบรรลุข้อตกลงได้เมทื่อวันที่ ๒ กุมภาพันธ์ ๒๕๓๒ โดยบริษัท ผาแดงฯ ได้บริจาคเงิน ๓ ล้าน ให้มูลนิธิเจดีย์พระธาตุผาแดง ที่จัดตั้งขึ้นใหม่เพื่อสาธารณประโยชน์ และก่อสร้างเจดีย์พระธาตุผาแดงองค์ใหม่ในวงเงิน ๑ ล้านบาท

 สถาปัตยกรรม 
เจดีย์พระธาตุผาแดงองค์ใหม่ ออกแบบโดยหน่วยศิลปากรที่ 3 จังหวัดสุโขทัย เป็นศิลปะแบบสุโขทัย ขนาดความกว้างของฐาน ๑๒ เมตร สร้างขึ้นระหว่างวันที่ ๒๐ ตุลาคม ๒๕๓๗ ถึงวันที่ ๑๕ มีนาคม ๒๕๓๘ บนที่ดินจำนวน ๒ไร่ ซึ่งบริจาคโดย นายเท่ง ใจวงษ์ ชาวบ้านค้างภิบาล และทำ พิธีบรรจุพระธาตุ จากพระธาตุองค์เดิม เมื่อวันที่ ๕ เมษายน พุทธศักราช ๒๕๓๘

 การเดินทาง 
 ใช้ทางหลวงแผ่นดินหมายเลข 1090 (แม่สอด-อุ้มผาง) จากตัวเมืองแม่สอด ผ่านปากทางเข้าหมู่บ้านค้างภิบาล ประมาณ 200 เมตร จะพบสี่แยกพระธาตุผาแดง ด้านซ้ายริมทางมีศาลาที่พักริมทาง และคลองชลประทาน ทางตรงไปมุ่งสู่อำเภอพบพระ และอุ้มผาง แยกขวาจะมีถนนเลียบคลองชลประทานเข้าสู่ที่ทำการองค์การบริหารส่วนตำบลพระธาตุผาแดง และมี "ศาลปู่ค้างภิบาล" ตั้งอยู่ ให้เลี้ยวซ้ายเข้าถนนลูกรังเลียบคลองชลประทาน ประมาณ 200 เมตร เข้าโค้งไปตามทาง ประมาณ 800 เมตร จะพบถนนลาดยาง ไปตามทางประมาณ 1 กิโลเมตร ผ่านไร่นาและสวนผสม ขึ้นสู่เชิงดอย จะพบองค์เจดีย์พระธาตุผาแดงตั้งอยู่เชิงดอยเหนืออ่างเก็บน้ำ ให้เลี้ยวซ้ายประมาณ 100 ก็สามารถไปมนัสการกราบไหว้และบำเพ็ญกุศลได้
 หากมาจากเขตในเมืองแม่สอด ให้ใช้ถนนศรีพานิช โดยผ่านโรงพยาบาลแม่สอด หรือที่ว่าการอำเภอแม่สอด ผ่านโรงเรียนราษฎ์วิทยา ข้ามสะพานข้ามลำห้วย เข้าเขตบ้านค้างภิบาล ตำบลพระธาตุผาแดง เป็นถนนสายแม่สอด-ค้างภิบาล พบสี่แยกหากเลี้ยวซ้ายจะผ่านวัดดอนมูล ให้ตรงต่อไป จะพบทางแยกอีกครั้ง ให้เลี้ยวซ้ายเข้าถนนเลียบคลองชลประทาน จะพบที่ทำการองค์การบริหารส่วนตำบลพระธาตุผาแดงอยู่ทางขวา และตรงไปจะพบทางหลวงแผ่นดินหมายเลข 1090 (แม่สอด-อุ้มผาง) อยู่ด้านหน้า โดยทางซ้ายจะพบ "ศาลปู่ค้างภิบาล" ตั้งอยู่ ให้ข้ามทางหลวงแผ่นดินหมายเลข 1090 (แม่สอด-อุ้มผาง) ตรงไปตามรายละเอียดข้างต้น
# แม่พระและพระกุมารและทูตสวรรค์สององค์ (บอตตีเชลลี)
แม่พระและพระกุมารและทูตสวรรค์สององค์  เป็นจิตรกรรมแผงที่เขียนโดยซันโดร บอตตีเชลลีWeb Gallery of Art: Sandro Botticelli จิตรกรยุคฟื้นฟูศิลปวิทยาคนสำคัญชาวอิตาลีที่ปัจจุบันตั้งแสดงอยู่ที่พิพิธภัณฑ์คาปิโตลิเนในเนเปิลส์ในประเทศอิตาลี  

ภาพ “แม่พระและพระกุมารและทูตสวรรค์สององค์” ที่เขียนโดยซันโดร บอตตีเชลลีราวระหว่างปี ค.ศ. 1468  ถึงปี ค.ศ. 1469 เป็นภาพที่เดิมเชื่อกันว่าเขียนโดยฟีลิปปีโน ลิปปีผู้เป็นครูของบอตตีเชลลี จากการศึกษารายละเอียดสันนิษฐานว่าเป็นภาพที่เขียนในช่วงเดียวกับภาพ “ความอดทน”
# สกาพังก์
สกาพังก์ (Ska punk) เป็นแนวเพลงที่รวมดนตรีระหว่างสกา และ พังก์ร็อก สกาพังก์ได้รับความนิยมมากที่สุดใน สหรัฐอเมริกา ในปลายคริสต์ทศวรรษที่ 1990 ถึงแม้ว่ามีการเริ่มแพร่กระจายไปยังทั่วโลกต่อไปในอีกหลายประเทศ วงสกาพังก์หลายวงประสบความสำเร็จในกระแสนิยม ซึ่งบางวงยังคงประสบความสำเร็จต่อไปถึงคริสต์ทศวรรษ 2000

จุดเด่นของความแตกต่างของเพลงแนวสกาพังก์ เนื่องจากเป็นแนวเพลงรวมของแนวเพลงที่แตกต่างกัน ในความเป็นพังก์ ได้รับอิทธิพลจาก การใช้ทำนองที่เร็วกว่า การบิดเสียงกีตาร์ ท่อนอินเทอร์ลูดในสไตล์พังก์ (มักมีคอรัส) และการร้องแบบเสียงขึ้นจมูก แหบหรือตะโกน ส่วนความเป็นสกาในเพลงสกาพังก์นั้น ได้พัฒนาในส่วนเครื่องดนตรีและเสียงร้องสะอาด ๆ และดนตรี เครื่องดนตรีโดยปกติจะมี กีตาร์ไฟฟ้า กีตาร์เบส กลอง เครื่องเป่า (เช่นทรอมโบนหรือทรัมเป็ต) ในบางครั้งอาจมีออร์แกน
# สตรีใส่เสื้อสีน้ำเงินยืนอ่านจดหมาย
สตรีใส่เสื้อสีน้ำเงินยืนอ่านจดหมาย  เป็นภาพเขียนสีน้ำมันที่เขียนโดยโยฮันส์ เวร์เมร์จิตรกรคนสำคัญชาวเนเธอร์แลนด์ของสมัยบาโรก ที่ปัจจุบันตั้งแสดงอยู่ที่พิพิธภัณฑ์แห่งชาติแห่งอัมสเตอร์ดัมในเมืองอัมสเตอร์ดัมในประเทศเนเธอร์แลนด์  

ภาพ “สตรีใส่เสื้อสีน้ำเงินยืนอ่านจดหมาย” ที่เขียนระหว่างปี ค.ศ. 1663 ถึงปี ค.ศ. 1664 เป็นภาพสตรีคนเดียวที่ยืนหมกมุ่นกับการอ่านจดหมายอยู่ริมหน้าต่างhttp://www.essentialvermeer.com/catalogue/woman_in_blue_reading_a_letter.html การจัดวางองค์ประกอบของภาพนี้มีลักษณะที่ง่าย โดยไม่มีหน้าต่างให้เห็นทางซ้ายของภาพเหมือนภาพอื่น แม้แต่โต๊ะและเก้าอี้ที่ตั้งอยู่รอบตัวแบบหลักก็หมดความสำคัญลงไป สิ่งที่ขวางความกลมกลืนของภาพเพียงอย่างเดียวคือแผนที่ขนาดใหญ่บนผนัง การเขียนของเวร์เมร์เพิ่มความละเอียดและฝีมือมากขึ้นในภาพนี้ โดยใช้สีน้ำเงินของเสื้อของสตรีเป็นสีหลักhttp://www.artchive.com/artchive/V/vermeer/woman_in_blue.jpg.html

ภาพที่จัดอย่างง่ายโดยมีแสงอาบจากด้านซ้ายของภาพโดยมีผนังเรียบเป็นฉากหลัง กับแผนที่สีออกน้ำตาลเท่านั้นที่สร้างดุลยภาพกับแสงที่สาดมาจากหน้าต่าง ความง่ายของภาพที่สร้างความดึงดูดจากผู้ชมเป็นความสามารถในการสร้างงานชั้นเอกของเวร์เมร์
# แซม เรย์มี
แซมูเอล มาร์แชลล์ "แซม" เรย์มี  เกิดเมื่อวันที่ 23 ตุลาคม ค.ศ. 1959 เป็นผู้กำกับภาพยนตร์ชาวอเมริกัน โปรดิวเซอร์ นักแสดง นักเขียน เป็นที่รู้จักดีในการกำกับหนังคัลท์แนวสยองขวัญ เรื่องที่มีชื่อเสียงได้แก่ ผีอมตะ และ กระชากลงหลุม เช่นเดียวกับหนังระดับบล็อกบัสเตอร์อย่างภาพยนตร์ซีรีส์ สไปเดอร์แมน

ผลงานภาพยนตร์
 ปี เรื่อง ตำแหน่ง หมายเหตุ ผู้กำกับ เขียนบท ผู้อำนวยการสร้าง 1977 อิทส์ เมอเดอร์!     1981 ผีอมตะ     1985 ไครม์เวฟ    1987 ผีอมตะ 2    1989 เดอะ เดด เน็กซ์ ดอร์    1990 ดาร์คแมน: หลุดจากคน    1991 ลูนาติกส์: อะ เลิฟ สตอรี่    1992 เดอะ นัท เฮ้าส์    อภินิหารกองพันซี่โครง     1993 ฮาร์ดทาร์เก็ต: คนแกร่งทะลวงเดี่ยว     1994 เดอะ ฮัดซัคเกอร์ พร็อกซี่     ไทม์คอป: ตำรวจเหล็กล่าพลิกมิติ     1995 เพลิงเจ็บกระหน่ำแหลก    1998 แผนปล้นไม่ต้องปล้น    1999 ฟอร์ เลิฟ ออฟ เดอะ เกม    2000 ลางสังหรณ์วิญญาณอำมหิต     2002 ไอ้แมงมุม     2004 ไอ้แมงมุม 2    โคตรผีดุ    2005 บูกี้แมน: ตำนานสัมผัสสยอง    2006 โคตรผีดุ 2    2007 ไอ้แมงมุม 3    เดอะ เมสเซนเจอร์: คนเห็นโคตรผี    30 ราตรี ผีแหกนรก    ไรส์: บลัด ฮันเตอร์    2009 กระชากลงหลุม    2012 มันอยู่ในร่างคน    2013 ออซ มหัศจรรย์พ่อมดผู้ยิ่งใหญ่    ผีอมตะ    2015 วิญญาณขังสยอง    2016 ลมหายใจสั่งตาย    2019 คลานขย้ำ    2020 เดอะ กรัดจ์: บ้านผีดุ    2021 เทวาอาถรรพณ์    ลมหายใจสั่งตาย 2    ไนต์บุ๊คส์     2022 อุมมา: ผีแม่วิญญาณหลอน    จอมเวทย์มหากาฬ ในมัลติเวิร์สมหาภัย    2023 65 ผจญนรกล้านปี    ผีอมตะผงาด    2024 แค้นนี้ที่รอคิวล์   

ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 15 เรื่องของ แซม เรย์มี
 ปี เรื่อง รอตเทนโทเมโทส์ เมทาคริติก ไอเอ็มดีบี ทุนสร้าง รายได้ทั่วโลก 1981  ผีอมตะ 12px 86%   71   7.4   $350,000  $2,895,590 1985  ไครม์เวฟ 12px 57%   34   5.6   $2,500,000   1987  ผีอมตะ 2 12px 88%   72   7.7   $3,600,000  $5,932,279 1990  ดาร์คแมน: หลุดจากคน 12px 83%   65   6.4   $16,000,000  $48,878,502 1992  อภินิหารกองพันซี่โครง 12px 68%   59   7.4   $11,000,000  $21,502,976 1995  เพลิงเจ็บกระหน่ำแหลก 12px 58%   49   6.5   $35,000,000  $18,636,537 1998  แผนปล้นไม่ต้องปล้น 12px 90%   81   7.5   $17,000,000  $16,316,273 1999  ฟอร์ เลิฟ ออฟ เดอะ เกม 12px 46%   43   6.6   $50,000,000  $46,112,640 2000  ลางสังหรณ์วิญญาณอำมหิต 12px 58%   62   6.7   $10,000,000  $44,567,606 2002  ไอ้แมงมุม 12px 90%   73   7.4   $139,000,000  $825,776,725 2004  ไอ้แมงมุม 2 12px 93%   83   7.5   $200,000,000  $789,728,142 2007  ไอ้แมงมุม 3 12px 63%   59   6.3   $258,000,000  $895,735,062 2009  กระชากลงหลุม 12px 92%   83   6.6   $30,000,000  $90,843,550 2013  ออซ มหัศจรรย์พ่อมดผู้ยิ่งใหญ่ 12px 57%   44   6.3   $215,000,000  $493,311,825 2022  จอมเวทย์มหากาฬ ในมัลติเวิร์สมหาภัย 12px 74%   60   6.9   $200,000,000  $955,775,804 เฉลี่ย  รวม 12px 74%  63 6.9 $1.188 พันล้าน $4,256,013,511
16px 

สีแดง  สีส้ม  สีเขียว 

—  

$
# รายชื่อศิลปินแนวสกา
หน้านี้เป็นหน้ารวบรวมรายชื่อศิลปินแนวสกา

__FORCETOC__

ศิลปินแนวสกาแบบต้นฉบับ   (เริ่มต้นที่ปลายคริสต์ทศวรรษที่ 1950s)

Laurel Aitken
Prince Buster
Desmond Dekker
Clement "Coxsone" Dodd
Derrick Morgan
Don Drummond
The Ethiopians
Justin Hinds
Byron Lee & the Dragonaires

The Melodians
Jackie Opel
Millie Small
Derrick Morgan
Eric "Monty" Morris
The Paragons
Lee "Scratch" Perry
Lord Tanamo
The Pioneers

Duke Reid
Ernest Ranglin
Rico Rodriguez
The Skatalites
Symarip
Tommy McCook
Toots & the Maytals
The Wailers

วง ทูโทนสการีไววอล (เริ่มต้นที่ปลายคริสต์ทศวรรษที่ 1970s)

Bad Manners
The Beat (also known as The English Beat)
The Bodysnatchers
Madness
The Selecter
The Specials 
Neville Staple

เธิร์ดเวฟสกา หรือ สกาพังก์ (เริ่มต้นที่กลางคริสต์ทศวรรษที่ 1980s)

7 Seconds of Love
Against All Authority
The Allstonians
Animal Chin
The Aquabats
Area-7
B. Lee Band
Bandits of the Acoustic Revolution
Blue Meanies
Big D and the Kids Table
Bim Skala Bim
Bomb the Music Industry!
Buck-O-Nine
The Busters
Capdown
Catch 22
Choking Victim
Chris Murray
Citizen Fish
Common Rider
Dance Hall Crashers
Deal's Gone Bad
Desorden Publico
The Donkey Show
Edna's Goldfish
The Expendables
Farse
Fishbone
Five Iron Frenzy
The Forces Of Evil
General Rudie
Go Jimmy Go
Goldfinger
Hepcat

High School Football Heroes
The Hippos
Hub City Stompers
Husbands AKA
The Insyderz
Jeffries Fan Club
The Johnstones
Johnny Socko
King Apparatus
King Prawn
The Know How
Kemuri
La Resistencia
Lightyear
Leftöver Crack
Less Than Jake
Let's Go Bowling
Link 80
Los Kung-Fu Monkeys
Los Hooligans
Los Pericos
Mad Caddies
Mealticket
Mephiskapheles
The Mighty Mighty Bosstones
Mike Park
Mr. Review
Mu330
Mustard Plug
Monkey
Nuckle Brothers
No Doubt
No Torso
The O.C. Supertones
Operation Ivy
ORESKABAND
Pannonia Allstars Ska Orchestra (Paso)
Panteón Rococó
Pepper

The Pietasters
Pilfers
The Planet Smashers
The Porkers
Potshot
Rancid
Random Hand
Reel Big Fish
Rude Bones
Ruder Than You
The Rudiments
The Rudimentals
Rx Bandits
Save Ferris
Ska-P
Skankin' Pickle
The Slackers
Slapstick
Slow Gherkin
Spunge
Sounds Like Chicken
Streetlight Manifesto
Sublime
Suburban Legends
The Suicide Machines
Superhiks
The Supervillains
Tip The Van
The Toasters
Tim Armstrong
Tokyo Ska Paradise Orchestra
The Uptones
Voodoo Glow Skulls
Westbound Train
Yoko Utsumi
Yum!Yum!Orange
# สุเมธ โพธิ์มณี
พลอากาศเอก สุเมธ โพธิ์มณี อดีตรองหัวหน้า พรรคเพื่อธรรม  ประกาศนายทะเบียนพรรคการเมือง เรื่อง การเปลี่ยนแปลงกรรมการบริหารพรรคเพื่อธรรม  อดีตรองหัวหน้าพรรคเพื่อไทย อดีตผู้ทรงคุณวุฒิพิเศษ สำนักงานปลัดกระทรวงกลาโหม  อดีตนายทหารราชองครักษ์พิเศษhttp://www.ratchakitcha.soc.go.th/DATA/PDF/2562/E/013/T_0001.PDFและเป็นนักเรียนเตรียมทหารรุ่นที่ 10 รุ่นเดียวกันกับ พ.ต.ท.ทักษิณ ชินวัตร

 ประวัติ 
สุเมธ โพธิ์มณี เกิดเมื่อวันที่ 6 เมษายน พ.ศ. 2492 จบการศึกษาระดับมัธยมศึกษาจากโรงเรียนอำนวยศิลป์, โรงเรียนเตรียมทหารรุ่นที่ 10 (ตท.10) และโรงเรียนนายเรืออากาศเมื่อปี พ.ศ. 2516

 การทำงาน 
 รับราชการทหาร 
พล.อ.อ.สุเมธ ได้รับแต่งตั้งให้เป็นผู้บัญชาการหน่วยบัญชาการอากาศโยธิน (อ.ย.) เมื่อวันที่ 1 ตุลาคม พ.ศ. 2548 ในยศ พลอากาศโท (พล.อ.ท.)  ในขณะที่เพื่อนร่วมรุ่น พลอากาศตรี สมชัย พละพงศ์ (ตท.10) ได้รับแต่งตั้ง เป็น รองผู้บัญชาการหน่วยบัญชาการอากาศโยธิน และในเหตุการณ์การรัฐประหารเมื่อคืนวันที่ 19 กันยายน พ.ศ. 2549 นั้น หน่วยบัญชาการอากาศโยธิน ซึ่งถือได้ว่าเป็นหน่วยกำลังพล  ภายใต้การบังคับบัญชาการของ พล.อ.อ.สุเมธ ได้ถูกคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข (ค.ป.ค.) เข้าควบคุม  โดยใช้ทหารจากกรมทหารราบที่ 31 รักษาพระองค์ (ร.31 รอ.) จากจังหวัดลพบุรี  ด้วยไม่วางใจในตัวของ พล.อ.อ.สุเมธ ซึ่งมีความสนิทสนมกับ พ.ต.ท.ทักษิณ ชินวัตร นายกรัฐมนตรีในเวลานั้น ในฐานะที่เป็นนักเรียนเตรียมทหารรุ่นที่ 10 ด้วยกัน และ พ.ต.ท.ทักษิณ ก็ได้สนับสนุนให้ พล.อ.อ.สุเมธ ดำรงตำแหน่งผู้คุมกำลังพลและมีทีท่าว่าจะสนับสนุนให้ดำรงตำแหน่งผู้บัญชาการทหารอากาศต่อไปในอนาคตด้วย โดยถูกทำการควบคุมตัวนานถึง 11 วัน ที่ตึกแปดแฉกของกองบัญชาการกองทัพอากาศหนังสือ ลับ ลวง พราง โดย วาสนา นาน่วม สำนักพิมพ์มติชน ISBN 9789740200871

หลังการรัฐประหารแล้ว ในวันที่ 30 กันยายน พ.ศ. 2549 พล.อ.อ.สุเมธ ก็ได้พ้นจากตำแหน่งผู้บัญชาการหน่วยบัญชาการอากาศโยธิน ไปเป็นเจ้ากรมยุทธศึกษาทหารอากาศ จากนั้นได้ถูกย้ายเข้าไปประจำที่กระทรวงกลาโหม ในตำแหน่งหัวหน้านายทหารฝ่ายเสนาธิการประจำรัฐมนตรีว่าการกระทรวงกลาโหม ก่อนจะถูกปรับออกจากตำแหน่งในวันที่ 27 เมษายน พ.ศ. 2552 เป็น ผู้ทรงคุณวุฒิพิเศษสำนักงานปลัดกระทรวงกลาโหมย้าย 454นายทหาร เพื่อน"แม้ว"ตท.10 เด้งยกแผง "ประวิตร-อนุพงษ์"ดันคนสนิทคุมกำลัง ตั้ง7นายพลหญิงใหม่  ก่อนที่จะเกษียณอายุราชการไปในวันที่ 30 กันยายน พ.ศ. 2552

 งานการเมือง 
ภายหลังจากเกษียณแล้ว ในกลางเดือนตุลาคม พ.ศ. 2552 นั้น พล.อ.อ.สุเมธ พร้อมด้วยเพื่อนนายทหารและตำรวจรุ่นเตรียมทหาร 10 อันเป็นรุ่นเดียวกับ พ.ต.ท.ทักษิณ ก็ได้แถลงข่าวเปิดตัวเข้าสังกัดพรรคเพื่อไทยกว่า 40 คน พร้อมตอบโต้กับทุกประเด็นที่กล่าวหามา  โดยมี พล.อ.อ.สุเมธ เป็นแกนนำ

พล.อ.อ.สุเมธ มีตำแหน่งเป็นรองหัวหน้าพรรคเพื่อไทย หลังการประชุมใหญ่วิสามัญประจำปีของพรรคครั้งที่ 1 ในปี พ.ศ. 2554 พท.มติเอกฉันท์เลือก11กก.บห.ชุดใหม่ จากเดลินิวส์ และลงสมัครรับเลือกตั้ง ส.ส.ในการเลือกตั้ง พ.ศ. 2554 แบบบัญชีรายชื่อ สังกัดพรรคเพื่อไทย ลำดับที่ 123ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคเพื่อไทย) แต่ไม่ได้รับเลือกตั้ง

ต่อมาในปี พ.ศ. 2562 พลอากาศเอกสุเมธได้ลาออกจากสมาชิกพรรคเพื่อไทยและได้ย้ายมาสมัครเป็นสมาชิก พรรคเพื่อธรรม พร้อมกับได้เลือกให้ดำรงตำแหน่งรองหัวหน้าพรรคเพื่อธรรม
# สตรีกับเหยือกน้ำ (เฟอร์เมร์)
สตรีกับเหยือกน้ำ  เป็นภาพเขียนสีน้ำมันที่เขียนโดยโยฮันส์ เวร์เมร์จิตรกรคนสำคัญชาวเนเธอร์แลนด์ของยุคทองของเนเธอร์แลนด์ ที่ปัจจุบันตั้งแสดงอยู่ที่พิพิธภัณฑ์ศิลปะเมโทรโพลิทันในนครนิวยอร์กในประเทศเนเธอร์แลนด์  

ภาพ “สตรีกับเหยือกน้ำ” ที่เขียนระหว่างปี ค.ศ. 1660 ถึงปี ค.ศ. 1662 เป็นภาพเป็นภาพที่อยู่ในกลุ่มที่เขียนในตอนต้นของคริสต์ศตวรรษ 1660 ที่จิตรกรหันเหจากการเน้นการวาดตามหลักทัศนมิติ และ เรขาคณิต เวร์เมร์เองก็ดูเหมือนจะหันไปวางองค์ประกอบที่ง่ายขึ้นที่จะมีตัวแบบเพียงตัวเดียวในภาพ และเน้นการใช้แสง
# เจฟฟ์ ลินน์
เจฟฟ์ ลินน์   นักร้อง นักดนตรี นักแต่งเพลง และโปรดิวเซอร์ชาวอังกฤษ หัวหน้าวงอีเล็กทริกไลท์ออเคสตรา (อีแอลโอ) ผลงานเพลงที่มีชื่อเสียงเช่นเพลง "Evil Woman", "Telephone Line", "Livin' Thing", "Mr. Blue Sky", "Don't Bring Me Down" และ "Sweet Talkin' Woman"  งานเพลงของเขาได้รับอิทธิพลจากผลงานของเดอะบีตเทิลส์ ในช่วงปี ค.ศ. 1968-69 http://www.absoluteradio.co.uk/vip/profile/ELObsessive/blog/5137/John__Paul__George_and_Ringo_____and_Jeff_Lynne.html      John Paul George Ringo and Jeff Lynne  
โดยเข้าไปใช้ชีวิตคลุกคลีกับสมาชิกวงเดอะ บีตเทิลส์ โดยสนิทสนมกับจอร์จ แฮร์ริสันเป็นพิเศษ  จอห์น เลนนอนชื่นชอบเพลง "Showdown" ของอีแอลโอมาก ถึงกับเคยกล่าวว่า "อีแอลโอเป็นทายาทของเดอะบีตเทิลส์" 

ภายหลังการเสียชีวิตของจอห์น เลนนอน เจฟฟ์ ลินน์ได้ร่วมงานกับสมาชิกสามคนที่เหลือของเดอะ บีตเทิลส์ และโยโกะ โอโนะ สร้างผลงานใหม่จากเสียงร้องเดโมของเลนนอนที่บันทึกเสียงไว้ ได้ออกมาเป็นเพลง "Free as a Bird" และ "Real Love" ที่ได้รับรางวัลแกรมมี  http://www.face-the-music.de/beatle_e.html Jeff Lynne and the Beatles

เจฟฟ์ ลินน์ได้ร่วมกับจอร์จ แฮร์ริสัน บ็อบ ดิลลัน ทอม เพตตี และรอย ออร์บิสัน ตั้งวงดนตรีซูเปอร์กรุ๊ป ชื่อ "แทรเวลลิง วิลเบอร์รีส์" (Traveling Wilburys) ระหว่างปี 1988 ถึง 1990 โดยสมมุติว่าเป็นวงดนตรีของพี่น้องตระกูล Wilbury มาจากมุกตลกของแฮร์ริสัน ที่กล่าวถึงคำพูดของลินน์ ที่เคยพูดไว้ระหว่างการทำดนตรีว่า "We'll bury 'em in the mix".    โดยเจฟฟ์ ลินน์ใช้ชื่อสมมุติว่า Otis Wilbury และ Clayton Wilbury  แทรเวลลิง วิลเบอร์รีส์มีผลงานออกมาสองชุด
# ทะเลสาบฮุฟสกุล
ทะเลสาบฮุฟสกุล  ตั้งอยู่ภายในอุทยานแห่งชาติทะเลสาบฮุฟสกุล เขตปกครองจังหวัดฮุฟสกุล ทางเหนือสุดของประเทศมองโกเลีย ติดกับพรมแดนสาธารณรัฐบูเรียเตีย (Buryatia) ประเทศรัสเซีย มีประกาศให้เป็นอุทยานแห่งชาติเมื่อปีพ.ศ. 2535 โดยกระทรวงทรัพยากรและสิ่งแวดล้อมเป็นผู้ดูแล ทะเลสาบฮุฟสกุลอยู่ห่างจากที่ราบใจกลางมองโกเลียประมาณ 900 กิโลเมตร มีสภาพอากาศแบบหนาวเย็น   ด้วยภูมิประเทศที่หลากหลาย ทั้งหนองน้ำ ทุ่งหญ้าสเตปป์ ทุนดรา ป่าสนไทก้า และเขตอัลไพน์ ทำให้มีนกและสัตว์ป่าหายากหลายชนิด ในปีพ.ศ. 2540 รัฐบาลมองโกเลียจึงประกาศให้พื้นที่ตะวันตกของอุทยานเป็นพื้นที่คุ้มครองสัตว์สงวน"ข่าวในพระราชสำนัก"สมเด็จพระเทพรัตนราชสุดาฯ สยามบรมราชกุมารี ทอดพระเนตรทะเลสาบฮุฟสกุล ทะเลสาบน้ำจืดขนาดใหญ่และลึกที่สุดในมองโกเลีย

ทะเลสาบฮุฟสกุลมีความลึกประมาณ 238 เมตร"kangchenjunga's blog" เขตการปกครองประเทศมองโกเลีย ทั้งหมด 19 เขตตั้งอยู่สูงจากระดับน้ำทะเล 1,645 เมตร ยาวจากเหนือถึงใต้ 125 กม.   เป็นทะเลสาบน้ำจืดที่ใหญ่และลึกที่สุดในมองโกเลีย และใหญ่เป็นอันดับ 2 ของภูมิภาค รองจากทะเลสาบไบคาลของรัสเซีย  น้ำในทะเลสาบเกิดจากการไหลมารวมกันของแม่น้ำสายเล็กๆ หลาย 10 สาย แต่มีทางระบายออกอยู่เพียงทางเดียว คือแม่น้ำเอกินซึ่งอยู่ที่ใต้สุดของทะเลสาบ ทะเลสาบนี้มีปลาอาศัยอยู่ 9 สายพันธุ์ หนึ่งในนั้นไม่พบในที่อื่นๆ ของโลก
thumb|right|ทะเลสาบฮุฟสกุลเมื่อมองจากภูเขา
# อิเล็กทริกไลต์ออร์เคสตรา
อิเล็กทริกไลต์ออร์เคสตรา  หรือ อีแอลโอ (ELO) เป็นกลุ่มดนตรีซิมโฟนิกร็อกสัญชาติอังกฤษ ก่อตั้งโดยรอย วูดและเจฟฟ์ ลินน์ เพื่อสร้างผลงานเพลงร็อกผสมผสานกับเครื่องดนตรีคลาสสิกคือเชลโล ไวโอลิน และเครื่องเป่า ก่อนที่รอย วูดจะขัดแย้งกับเจฟฟ์ ลินน์จากความคิดเห็นแนวดนตรีไม่ตรงกัน ทำให้รอย วูดออกไปตั้งคณะวิซซาร์ด (Wizzard) เล่นแนวคลาสสิกร็อกและทำให้เจฟฟ์ ลินน์ยึด "อีแอลโอ" โดยเบ็ดเสร็จตั้งแต่ชุด ELO 2 ในปี 1973 โดยเจฟฟ์ ลินน์ทั้งแต่งเพลง เล่นกีตาร์ เปียโน เรียบเรียงและร้องเอง รวมถึงการเป็นโปรดิวเซอร์ 

ELO ได้รับอิทธิพลมาจากผลงานของเดอะบีตเทิลส์ โดยเจฟฟ์ ลินน์ ตั้งใจจะให้อีแอลโอทำดนตรี "สานต่อจากแนวทางของเดอะบีตเทิลส์" จนได้รับความนิยมในประเทศอังกฤษด้วยเพลงเก่าของ Chuck Berry (Roll over Bethoven) (1972) ก่อนจะเริ่มได้รับความนิยมตามมาในสหรัฐอเมริกาจากเพลง "Show down" (On the Third Day) อีแอลโอประสบความสำเร็จสูงสุดช่วงกลางทศวรรษ 1970 จนถึงปี 1980  มีผลงานติดอันดับท็อป 40 ในสหรัฐอเมริกาและอังกฤษทั้งสิ้น 27 ซิงเกิล ทั้งยังถือสถิติเป็นศิลปินที่มีซิงเกิลติดอันดับฮอต 100 และ ทอป 40 มากที่สุด โดยไม่มีซิงเกิลใดเคยขึ้นถึงอันดับหนึ่งเลย 

ในยุคหลังปี 1980 ก่อนการสลายวง เจฟฟ์ ลินน์พยายามตัดเครื่องดนตรีซิมโฟนิก ซึ่งเป็นเครื่องสายออกจากงานของอีแอลโอและนำเครื่องดนตรีซินทีไซเซอร์มาแทนที่เพื่อทดลองงานรูปแบบป็อปร็อกและดิสโก จนเหลือสมาชิกในวงเพียง 4 คน โดยผลงานชุดสุดท้ายก่อนสลายวงในปี 1986 ได้แก่อัลบั้ม Balance of Power หลังจากนั้น 15 ปีต่อมา เจฟฟ์ ลินน์ กลับมาทำอัลบั้ม "Zoom" (2001) ซึ่งมีแนวเพลงกลับไปเหมือนยุคแรกของวง โดยมีสมาชิกดั้งเดิมคือ Richard Tandy มือคีย์บอร์ดและมีศิลปินรับเชิญเป็นอดีตสมาชิกเดอะบีตเทิลส์ ได้แก่ จอร์จ แฮร์ริสันและริงโก สตาร์ ในปี 2015 เจฟฟ์ ลินน์ได้ออกอัลบัม "Alone in the Universe" โดยใช้ชื่อวงว่า Jeff Lynne's ELO

ชื่อ "อิเล็กทริกไลต์ออร์เคสตรา" เป็นการเล่นคำระหว่าง Electric Light หรือหลอดนีออนเรืองแสง ที่ปรากฏบนภาพปกอัลบัมและโลโก้ของวงในยุคแรก เลียนแบบหลอดไฟตกแต่งตู้เพลงยี่ห้อวูร์ลิทเซอร์ (Wurlitzer jukebox) รุ่นปี 1946 ผสมกับคำว่า Light Orcherstra หมายถึงวงออร์เคสตราขนาดเล็กที่ใช้ไวโอลินและเชลโลเป็นเครื่องดนตรี

 ผลงาน 
สตูดิโออัลบัม
 The Electric Light Orchestra (1971) – ในชื่อ The Electric Light Orchestra
 ELO 2 (1973) – ในชื่อ The Electric Light Orchestra
 On the Third Day (1973)
 Eldorado – A Symphony by the Electric Light Orchestra (1974)
 Face the Music (1975)
 A New World Record (1976)
 Out of the Blue (1977)
 Discovery (1979)
 Xanadu (1980)
 Time (1981) – ในชื่อ ELO
 Secret Messages (1983)
 Balance of Power (1986)
 Zoom (2001)
 Alone in the Universe (2015) – ในชื่อ Jeff Lynne's ELO
 From Out of Nowhere (2019) – ในชื่อ Jeff Lynne's ELO